หวัดดีครับผมอายุ19ปี เกิด อุบัติเหตุตั้งแต่เด็กจนทำให้การมองเห็นมั่วๆๆ ไม่สามารถใช้งานได้ ใช้ได้แค่ข้างเดียว ผมใส่เลนส์ตามา10กว่าปีไม่เคยเปลี่ยน และตาเขมาก็นานมากแล้วครับ ผมอยากจะรักษาพอจะรักษาได้ไหมครับ ค่ารักษาคงแพง ผมเด็กฝึกงาน อยากจะรักษาให้หายครับ
สวัสดีค่ะ ตาเขหรือตาเหล่ เป็นปัญหาทางสายตาที่เกิดจากดวงตาทั้ง 2 ข้างไม่มองไปในทิศทางเดียวกัน อาจเป็นมาตั้งแต่เด็กหรือมาเป็นตอนโตก็ได้ โดยการเกิดอุบัติเหตุก็เป็นสาเหตุหนึ่งของตาเขการรักษา แนะนำพบจักษุแพทย์เพื่อประเมินลักษณะและความรุนแรงของตาเขก่อน การรักษามีได้ตั้งแต่การสวมแว่นสายตาเพื่อแก้ไข กรณีเป็นปัญหาสายตาของผู้ที่มีอาการตาเขจากภาวะความผิดปกติทางสายตาเช่น สายตาสั้น ยาวหรือเอียง การใส่ที่ครอบตา ใช้รักษาผู้ที่มีภาวะตาขี้เกียจจากอาการตาเข หรือการบริหารกล้ามเนื้อตาเพื่อช่วยให้ทำงานของดวงตาทั้ง 2 ข้างประสานงานกันได้ดีมากขึ้น หากการรักษาเบื้องต้นไม่ได้ผล อาจมีข้อบ่งชี้ในการผ่าตัดแก้ไขหรือการฉีดสารโบทูลินั่ม ท็อกซิน (Botulinum Toxin) ซึ่งเป็นสารที่ลดการหดเกร็งตัวของกล้ามเนื้อ ซึ่งควรทำโดยจักษุแพทย์เท่านั้น